चुनौतियों से एकजुट होकर मुकाबला करेंगे कार्यकर्ता
नगर संवाददाता | सवाई माधोपुर
जिला मुख्यालय सहित आसपास के ग्रामीण क्षेत्रों में कांग्रेस कार्यकर्ताओं द्वारा सोमवार को इंडियन नेशनल कांग्रेस का 131वां स्थापना दिवस मनाया गया। इस अवसर पर जिला कांग्रेस कमेटी, नगर कांग्रेस कमेटी आदि के द्वारा विचार गोष्ठियों का आयोजन किया गया, जिसमें कांग्रेस पार्टी के बारे में विस्तार से जानकारी दी गई। इस अवसर पर जिलाध्यक्ष द्वारा पार्टी कार्यालय पर ध्वजारोहण भी किया गया। इंडियन नेशनल कांग्रेस के 131वें स्थापना दिवस पर जिला कांग्रेस कमेटी की ओर से सोमवार को इंदिरा कॉलोनी स्थित कार्यालय पर ध्वजारोहण किया गया तथा संगोष्ठी हुई। जिला कांग्रेस के प्रवक्ता लक्ष्मीकुमार शर्मा ने बताया कि सर्वप्रथम कार्यालय पर जिला अध्यक्ष शिवचरण बैरवा ने पार्टी का ध्वज फहराया एवं ध्वजवन्दना की गई। इस अवसर पर विचारगोष्ठी हुई जिसमें अपने विचार व्यक्त करते हुए शिवचरण बैरवा, अनवर हुसैन, गोविन्द प्रसाद गुप्ता, रमेश पंसारी, हरिमोहन शर्मा, लक्ष्मीकुमार शर्मा, जमील अहमद, रामजीलाल जोशी, भेंरूलाल मीना, भुवनेश्वर तिवाड़ी, विजय एस तालचिड़िया, रामरूप मीना, रमेश श्रीमाल, चेतराम मीना, अरविन्द झान्झरी, पवन थारवान, दिनेश प्रजापति सहित कई वक्ताओं ने कांग्रेस पार्टी के इतिहास, रीति-नीति तथा कार्यक्रमों पर विस्तार से प्रकाश डाला। वक्ताओं नें कहा कि कांग्रेस पार्टी का इतिहास भारत के स्वतंत्रता आन्दोलन के इतिहास के साथ जुड़ा हुआ है। देश की आजादी और उसके बाद पुर्निर्माण में कांग्रेस के महत्वपूर्ण योगदान को कभी भुलाया नहीं जा सकता। कांग्रेस पार्टी ने अपनी स्थापना से लेकर अब तक अनेक चुनौतियों का डटकर मुकाबला करते हुए देश की एकता और अखंडता अक्षुण्य बनाए रखने के लिए संघर्ष किया है। साथ ही विश्वपटल पर भारत का गौरव बढ़ाने सम्मान बनाए रखने में कोई कसर नही छोड़ी है। इसके बाद में स्वतंत्रता आन्दोलन के जाने-अनजाने सभी शहीदों को भी याद किया गया। इस अवसर पर बड़ी संख्या में पार्टी पदाधिकारी और कार्यकर्ता मौजूद थे। इसी प्रकार नगर कांग्रेस कमेटी द्वारा भी इंडियन नेशनल कांग्रेस का स्थापना दिवस नगर कांग्रेस कमेटी के न्यू ग्रेन मंडी रोड स्थित कार्यालय पर मनाया गया। मीडिया प्रभारी धर्मवीर कुमावत ने बताया कि इस अवसर पर नगर अध्यक्ष विनोद जैन की अध्यक्षता में विचार गोष्ठी का आयोजन किया गया।
गोष्ठी में नगर अध्यक्ष जैन ने उपस्थित कांग्रेसजनों को संबोधित करते हुए कांग्रेस की रीति-नीति, सिद्धांतों एवं इतिहास के बारे में अवगत कराया। इस मौके पर पंकज शुक्ला, धर्मवीर कुमावत, एनएसयूआई जिलाध्यक्ष मनीष जैन, मोहम्मद हनीफ, महेंद्रपाल सिंह, रामखिलाड़ी मीणा, रामरतन नामा, अजीजुद्दीन आदि कार्यकर्ता मौजूद थे। इसी क्रम में जिला कांग्रेस सेवादल सवाई माधोपुर द्वारा कांग्रेस सेवादल का स्थापना दिवस मनाया गया। इस अवसर पर जिला मुख्य संगठन प्रेमराज मीणा, उपाध्यक्ष सलमान खान रंगरेज आदि ने संबोधित करते हुए संगठन के बारे में बताया और इसके विस्तार पर चर्चा की। इस अवसर पर बलराम मीणा, फराज जैदी, विनीत शर्मा, रक्षित चौधरी आदि कार्यकर्ता मौजूद थे।
बौंली|ब्लॉककांग्रेस कमेटी बौंली के तत्वावधान में सोमवार को कांग्रेस का 131वां स्थापना दिवस मुनीमजी की धर्मशाला में मनाया गया। ब्लॉक महामंत्री मंजूर आलम करारखानी ने बताया कि इस अवसर पर पर शिवचरण बुंदेला, उपजिला प्रमुख श्योपाल माली, चुन्नीलाल माली, अब्दुल हनीफ पीटीआई, रामप्रकाश केवट, बाबूलाल मीणा, वहीद खां, अनिल कुमार जैन आदि ने अपने विचार व्यक्त करते हुए देश को आजादी दिलवाने में कांग्रेस की भूमिका पर चर्चा की। कार्यक्रम में प्रधान कमली मीणा, रामभजन गुर्जर, जसराज सिंह, संतोष स्वामी आदि कई कार्यकर्ता उपस्थित थे।
मलारनाडूंगर| कस्बेके युवा कांग्रेस कार्यालय में सोमवार को कांग्रेसी कार्यकर्ताओं ने कांग्रेस का 131वां स्थापना दिवस मनाया।
इस अवसर पर टोंक सवाई माधोपुर लोक सभा क्षेत्र के मीडिया पर्सन अकरम बुनियाद ने पार्टी का झंडारोहण किया। उन्होंने उपस्थित कार्यकर्ताओं को कांग्रेस पार्टी द्वारा स्वतन्त्रता आन्दोलन में दिए सहयोग, पार्टी की नीति-रीति की जानकारी देते हुए कांग्रेस के लोकतन्त्र, समाजवाद धर्म निरपेक्षता के सामने आने वाली चुनौतियो का एक जुटता से मुकाबला करने का आग्रह किया।
hin_Deva npi_Deva hin_Deva awa_Deva hin_Deva hin_Deva hin_Deva